Държавен вестник, бр. 35, 2019 г., стр. 17

БРОЙ  35	
Д Ъ Р Ж А В Е Н  В Е С Т Н И К 	
СТР.  17  
Чл. 94л. (1) Инспекторатът води и поддържа 
регистри по чл. 21, ал. 1 ЗЗЛД, които не са 
публични.
(2) Регистърът по чл. 21, ал. 1, т. 2 ЗЗЛД 
съдържа:
1. данни за администратора, подал уведом­
лението;
2. описание на нарушението на сигурността 
на личните данни, включително категориите и 
приблизителния брой на засегнатите субекти 
на данни и категориите и приблизителния брой 
на засегнатите записи на лични данни;
3. името и координатите за връзка на длъж­
ностното лице по защита на данните или на 
друго звено за контакт, от което може да се 
получи повече информация;
4. описание на евентуалните последици от 
нарушението на сигурността на личните данни;
5. описание на предприетите или предложе­
ните от администратора мерки за справяне с 
нарушението на сигурността на личните данни, 
включително предприетите по целесъобразност 
мерки за намаляване на евентуалните небла­
гоприятни последици;
6. всяка друга необходима информация.
Чл. 94м. (1) При отказ по чл. 54, ал. 3, чл. 55, 
ал. 3 и 4 и чл. 56, ал. 6 и 7 ЗЗЛД субектът на 
данните има възможност да подаде писмено 
заявление за упражняване на правата си до 
Инспектората в 14-дневен срок от уведомява­
нето му от администратора.
(2) Заявлението може да се подаде с писмо, 
по факса или по електронен път по реда на За­
кона за електронния документ и електронните 
удостоверителни услуги и трябва да съдържа:
1. име, адрес, единен граждански номер или 
личен номер на чужденец или друг аналогичен 
идентификатор, или други идентификационни 
данни на физическото лице, определени от 
администратора, във връзка с извършваната 
от него дейност;
2. данни за администратора;
3. описание на искането;
4. предпочитана форма за получаване на 
информация при упражняване на правата по 
чл. 54, ал. 3, чл. 55, ал. 3 и 4 и чл. 56, ал. 6 и 
7 ЗЗЛД;
5. подпис, дата на подаване на заявлението 
и адрес за кореспонденция.
(3) При подаването на заявление от упъл­
номощено лице към заявлението се прилага 
и пълномощното.
(4) Ако заявлението не отговаря на някое 
от изискванията по ал. 2 или 3, на подателя 
се изпраща съобщение за отстраняване на 
допуснатите нередовности в 7-дневен срок от 
получаване на съобщението. Не се разглеждат 
анонимни заявления и заявления, по които 
нередовностите не са отстранени.
Чл. 94н. (1) Заявлението се разглежда от ин­
спектор, определен на принципа на случайния 
подбор от главния инспектор.
(2) При разглеждането на заявлението се 
събират всички данни, относими към поста­
новения отказ, и се изисква информацията 
по чл. 55, ал. 5 ЗЗЛД от администратора или 
обработващия лични данни.
(3) Когато се установи, че постановеният 
отказ по чл. 54, ал. 3, чл. 55, ал. 3 и 4 и чл. 56, 
ал. 6 и 7 ЗЗЛД е законосъобразен, на субекта 
на данни се изпраща уведомление за това, че 
са извършени всички необходими проверки или 
справки, както и за неговото право да потърси 
защита срещу действията на администратора 
по съдебен ред.
(4) Когато се установи, че отказът е неза­
коносъобразен, се извършва проверка по реда 
на чл. 94д, при която, ако бъде установено 
нарушение на ЗЗЛД, в зависимост от харак­
тера и степента на нарушението се прилагат 
мерките по чл. 84, ал. 1 ЗЗЛД и/или се налага 
административно наказание по глава девета 
от ЗЗЛД. Субектът на данни се уведомява за 
резултата от проверката, както и за правото 
му да потърси защита по съдебен ред.
(5) Уведомяването по ал. 3 и 4 се извършва 
в тримесечен срок от подаване на заявление­
то по чл. 94м в Инспектората. На субекта на 
данни може да бъде предоставена всяка друга 
информация, свързана с упражняване на пра­
вата му по случая, ако нейното предоставяне 
не би възпрепятствало постигането на някоя 
от целите по чл. 54, ал. 3 ЗЗЛД.
Чл. 94о. (1) Инспекторатът сътрудничи 
със съответните надзорни органи на другите 
държави – членки на Европейския съюз, чрез:
1. разработване на програми и планове за 
съвместни мероприятия, обмяна на опит и 
информация;
2. участие в международни симпозиуми и 
научни конференции;
3. привличане на изтъкнати чуждестранни 
специалисти като преподаватели или под друга 
форма;
4. изпращане на служители на краткосрочни 
или дългосрочни специализации;
5. участие в международните проекти на 
Европейския комитет, съвместни разработки 
и изследвания;
6. всякакви други подходящи форми.
(2) Инспекторатът отправя и изпълнява 
искания за консултации и проверки. 
(3) Исканията следва да съдържат цялата 
необходима информация, включително целта 
и основанията на искането. 
(4) Инспекторатът предприема мерки, за да 
се отговори на искането на друг надзорен орган 
своевременно и не по-късно от един месец след 
получаване на искането.
(5) Инспекторатът може да откаже да из­
пълни искане по ал. 2, като мотивира отказа 
си, когато:
1. не е компетентен относно предмета на 
искането или мерките, които се изисква да 
изпълни;